《青紫峰亭》
宋代·陈应辰

铁壁嶙峋构小亭，潇然云栋接风棂。
烟光横抹半峰紫，山色不磨千古青。
老去久无金马梦，归迟应愧草堂灵。
明经拾芥成何事，得似朝来对翠屏。

作者简介：陈应辰，字清沟，东莞（今属广东）人。宁宗嘉定十二年（一二一九）领乡荐。以恩为南恩州司法参军，历龙川县丞，连州推官。五年后致仕，卒年八十馀。事见明《广州人物传》卷七。